open-index/open-wikipedia-markdown huggingface dataset:
Tibor Menyhért

RNDr. **Tibor Menyhért** (* 5. máj 1963, Košice) je súčasný slovenský bridžista, učiteľ bridžu a bridžový rozhodca. Je učiteľom matematiky, fyziky a informatiky.

## Životopis
Tibor Menyhért sa narodil 5. mája 1963 v Košiciach. Je absolventom Gymnázia Kováčska 30. V rokoch 1979 – 1983 pôsobil ako amatérsky herec Malého divadelného štúdia Košice. Vyštudoval Prírodovedeckú fakultu Univerzity Pavla Jozefa Šafárika v Košiciach, učiteľstvo všeobecno-vzdelávacích predmetov matematika - fyzika v rokoch 1982 – 1988. Neskôr pracoval ako asistent na Ústave Výpočtovej techniky  Univerzity Pavla Jozefa Šafárika v Košiciach a po tom, čo detašovali počítačovú učebňu na Prírodovedeckú fakultu ako asistent na fakulte. V súčasnosti pracuje ako učiteľ informatiky a technickej výchovy na Základnej škole Krosnianska 4 v Košiciach. Od roku 1990 do roku 2016 súkromne podnikal. Je spoluautorom knižničného informačného systému LIBRIS, autorom bibliografického systému BIBLIS a autorom biografického systému OSUD.

## Kariéra
V súčasnosti je členom Košického bridžového klubu. 
V rokoch 2005 až 2006 bol členom predsedníctva Slovenského bridžového zväzu.

### Umiestenia
* 1. miesto Slovenská bridžová liga: 2004, 2019 
* 1. miesto Topvar Trefy: 2004 
* 1. miesto Karpatský pohár, páry: 2006, 2008
* 1. miesto Karpatský pohár, družstvá 2019
* 1. miesto Malá cena Žiliny: 2014,  2019
* 1. miesto Bridžový turnaj grófa Zamoyského, Stará Ľubovňa:  2019
* 1. miesto Novoročný turnaj, Michalovce: 2016, 2017
* 2. miesto Veľká cena Ostravy, družstvá: 2005
* 2. miesto Otvorené majstrovstvá Slovenska, družstvá: 2005 
* 2. miesto Veľká cena Košíc, družstvá: 2006, 2007
* 2. miesto Karpatský pohár, družstvá: 2007, 2009
* 2. miesto Novoročný turnaj, Michalovce: 2013
* 3. miesto Veľká cena Košíc, páry: 2005 
* 3. miesto Prvá slovenská bridžová liga: 2009
* 3. miesto Slovenská bridžová liga: 2005, 2006
* 3. miesto Česko-slovenská internetová liga: 2006/2007
* 3. miesto Karpatský pohár, družstvá: 2008
* 5. miesto Medzinárodné majstrovstvá Slovenska, páry: 2016
* 5. miesto Veľká cena Košíc, páry: 2019

## Galéria

Víťazi páry 2008.gif|Martin Klimčík - Tibor Menyhért (v strede) - víťazi Karpatského pohára v disciplíne páry 2008
Tmpiestany.jpg|Tibor Menyhért (prvý sprava) počas Majstrovstiev sveta juniorov v bridži 2006


## Poznámky
#  Medzi slovenskými pármi dosiahol 3. miesto.

## Referencie

## Iné projekty

## Externé odkazy
* Tibor Menyhért na stránke Slovenského bridžového zväzu *bridgeclub.sk*
* Osobná stránka
* Tibor Menyhért na Facebooku

Kategória:Slovenskí hráči bridžu
Kategória:Slovenskí podnikatelia
Kategória:Absolventi Prírodovedeckej fakulty Univerzity Pavla Jozefa Šafárika v Košiciach
Kategória:Osobnosti z Košíc
Martin Klimčík

[thumb|right|Martin Klimčík - [Tibor Menyhért - víťazi Karpatského pohára v disciplíne páry 2008]]
Ing. **Martin Klimčík** (* 1941 – † 3. júl 2013) bol slovenský bridžista, člen Košického bridžového klubu.

Do slovenčiny pre vnútorné potreby klubu preložil z angličtiny viacero bridžových publikácií.

V roku 1964 vyštudoval Stavebnú fakultu Slovenskej technickej univerzity.

## Umiestenia
*Víťaz Karpatský pohár, páry: 2002, 2006, 2008
*2. miesto Veľká cena Ostravy: družstvá 2005
*2. miesto Veľká cena Vysoké Tatry, družstvá: 2005
*2. miesto Veľká cena Košíc, družstvá: 2006, 2007 2007
*2. miesto Karpatský pohár, družstvá: 2007. 2009
*3. miesto Veľká cena Košíc, páry: 2005
*3. miesto Slovenská bridžová liga: 2006
*3. miesto Česko-slovenská internetová liga: 2006/2007
*3. miesto Karpatský pohár, družstvá: 2008

## Referencie

## Externé odkazy
* Martin Klimčík na stránkach Slovenského bridžového zväzu

Kategória:Slovenskí hráči bridžu
Pravidlo 11

**Pravidlo 11** je metóda dorátania vysokých kariet hlavného hráča v bridži, pokiaľ vieme, že partner vynáša štvrtú zhora. Pomocou tohto pravidla tiež niekedy vieme zrátať, či vyniesol štvrtú zhora.

Pravidlo 11 hovorí: *Ak parter vyniesol štvrtú zhora, u zostávajúcich hráčov je 11 mínus hodnota vynesenej karty, vyšších kariet, než je vynesená karta*.

Ak partner vyniesol 7, vyšších kariet v našom liste, v liste stola a v liste hlavného hráča je 4. Ak my máme 1 a stôl 3 alebo naopak, vieme, že hlavný hráč nemá vyššiu kartu, ako je vynesená a ak na ňu zo stola nepoložil vyššiu kartu, môžeme priložiť tiež nižšiu kartu.

Ak v našom liste a v liste stola je viac kariet, ako vyplýva z pravidla 11, vieme, že to bol výnos z krátkej farby, najviac trojlistej.

Keď West štartuje 7 East použije pravidlo 11:  11-7 = 4.
East vidí štyri karty vyššie než 7: Q8 na stole a A10 vo svojej ruke.  Ak hlavný hráč dá zo stola 8,  East vie, že stačí, aby dal 10 na získanie zdvihu.

Je potrebné si byť vedomý toho, že aj hlavný hráč môže využiť pravidlo 11.

Keď West štartuje  7 juh vidí štyri vyššie karty vo svojej ruke a na stole. Z toho vie, že mu stačí zahrať 8 na získanie zdvihu.

Prax ukazuje, že pravidlo 11 častejšie pomáha hlavnému hráčovi, než obrancom, preto mnohé páry používajú iné výnosové konvencie: napr. 3. alebo 5, najnižšia, ...

## Pozri aj
*Markovanie

Kategória:Bridž
František Tupý

**František Tupý** (* 18. január 1862, Slaný pri Prahe –  † 20. október 1946, Cleveland) bol český robotník, sociálnodemokratický funkcionár a priekopník slovenského  robotníckeho hnutia v Budapešti v rokoch 1894–1898. Bol vydavateľom slovenského politického mesačníka v Uhorsku *Nová Doba*, ktorého prvé číslo vyšlo 1. mája 1897 a "národohospodárskeho" časopisu *Zora*.

Za svoju politickú činnosť bol z Uhorska vyhostený. Emigroval do USA. Žil a zomrel v Clevelande, meste, ktoré bolo na prelome 19. a 20. storočia jedným z najdôležitejších centier slovenskej komunity v USA.

## Pozri
Dejiny slovenského novinárstva 

Kategória:Narodenia v 1862
Kategória:Úmrtia v 1946
Kategória:Českí novinári
Kategória:Českí vydavatelia
Kategória:Príslušníci česko-slovenských légií
Griko

**Griko** alebo **grekaniko** je nárečie gréckeho jazyka, ktorým v súčasnosti hovorí približne 20 000 ľudí na juhu Talianska.

Gréci bývali na území dnešného Talianska od veľkej gréckej kolonizácie. Udržali sa tu aj počas rímskej doby. Nový príval Grékov prišiel do Itálie v 6. storočí. Vtedy východorímsky cisár Justinián I. oslobodil Itáliu od Gótov. Počas stredoveku sa jednotný ľudový grécky jazyk nezachoval a rozpadal sa na viacero skupín a jazykov - tak to bolo aj v Itálii. Na juhu Itálie sa začal vytvárať jazyk griko v 12. storočí. Dodnes je používaný na Kalábrii a na Sicílii.

Griko je zapisované gréckou abecedou (ελληνικό αλφάβητο). Aj keď je jazyk obohatený o slová z latinčiny a taliančiny, stále možno cítiť príbuznosť s modernou gréčtinou (δημοτική γλώσσα) a s ostatnými gréckymi nárečiami, ako aj s gréckym peloponézskym dialektom *[[tsakončina]]* (Τσακωνική διάλεκτος). V jazyku griko sa nachádzajú mäkké spoluhlásky, ktoré boli do jazyka pridané z taliančiny - napr. ,  (slovenské /š/, /č/).

## Príklady lexiky
Uvedené v jazykoch: **griko** (latinský prepis) - novogréčtina (latinský prepis) - taliančina - slovenčina:

:τσαιρό (čeró) - καιρός (ťeros) - tempo - čas

:τσε (če) - και (ťe) - e - a

:γιατί (jatí) - γιατί (jati) - perché - prečo/preto

## Iné projekty

## Externé odkazy
* Glossa Grika 
* Tapani Salminen: Greek ''UNESCO RED BOOK ON ENDANGERED LANGUAGES: EUROPE.'' - ''Italiot Greek.''
* Euromosaic: ''Greek (Griko) in Italy.'' - ''Greek-speaking territory of Bovesia.'' 
* On the Brink: Griko; A Language of Resistance and Celebration - Cultural Survival
* Enosi Griko 
*  Pos Matome Griko 
* Gaze On The Sea 
* English-Griko dictionary
* Kalinifta
* Oria mou rodinedda

Kategória:Gréčtina
Permutácia (kombinatorika)

**Permutácia** alebo **poradie**  základného súboru *n* prvkov je skupina všetkých *n* prvkov, pri ktorej záleží na poradí prvkov v nej (pričom toto poradie môže byť ľubovoľné). Ako **permutácia** alebo **premiestnenie** sa označuje aj proces vytvorenia takejto skupiny.
Slovo **permutovať** znamená **obmieňať**. V angličtine sa pojem vzťahuje aj na variácie.

Rozlišujeme permutácie *s opakovaním* a *bez opakovania*.

## Permutácie bez opakovania
**M** je množina **n** rôznych prvkov, z ktorých tvoríme *n - tice*, pričom prvky v n - ticiach sa nemôžu opakovať.
P(n) = n!,
kde n! označuje faktoriál.

Ak sa nehovorí inak, sú permutácie myslené bez opakovania.

### Príklad
Máme skupinu troch rôznych prvkov a, b, c.
Permutácie týchto prvkov predstavujú skupiny abc, acb, bac, bca, cab, cba. 
Ich počet je teda:
P(3) = 3! = 6

## Permutácie s opakovaním
**M** je množina **n** prvkov, z ktorých je **<math>k_1</math>** rovnakých 1. druhu, k_2 je rovnakých 2. druhu, až k_r je rovnakých *r - tého* druhu, pričom platí: k_1 + k_2 + ... + k_r = n.
Prvky vo výbere sa teda môžu opakovať. Počet permutácií s opakovaním je určený ako:

P_{k_1,k_2,...,k_r}(n) = \frac{n!},

### Príklad
**1.** Máme skupinu troch prvkov a, a, b. Skupina je teda zložená z dvoch skupín (teda k = 2), pričom prvá skupina má dva prvky a, tzn. k_1 = 2, a druhá skupina obsahuje jeden prvok b, tzn. k_2 = 1. 

Permutáciami s opakovaním získame skupiny aab, aba, baa. Počet týchto skupín je teda rovný:
P_{2,1}(3) = \frac{3!} = 3

**2.** Koľkými spôsobmi možno rozsadiť 8 žiakov, z ktorých majú dvaja zelené, traja červené a ďalší traja modré vetrovky?
Riešenie: P_{2, 3, 3}(8) = \frac{8!}{2!\cdot 3!\cdot 3!} = 560

## Pozri aj
* Variácia (kombinatorika)
* Kombinácia (kombinatorika)
* Kombinatorika
* Faktoriál

## Použitá literatúra
* Marián Olejár a kol.: *Zbierka vzorcov z matematiky*, Vydavateľstvo Young Scientist, ISBN 80-88792-16-9

Kategória:Kombinatorika
Stratová na stratovú

**Stratová na stratovú** je technika hlavného hráča v bridži hlavne v tromfovom záväzku. Keď súper zahral vysokú kartu a hlavný hráč ju môže prebiť, ale hrozí, že by mohol byť nadbitý, miesto prebitia zahodí stratovú kartu.

Technika stratová na stratovú sa používa z nasledujúcich dôvodov:

# Kvôli zachovaniu tromfovej kontroly
# Na prenesenie prebíjania na bezpečnejšiu farbu
# Kvôli príprave pôdy na realizáciu skvízu
# Ako súčasť koncovky

Kategória:Bridž
Badachšán

**Badachšán** ( / ) je jedna z provincií na severovýchode Afganistanu, ktorá pozostáva z 29 okresov. Má rozlohu 44 059 km² a  1 112 227 obyvateľov (2007), z ktorých väčšina žije v okresoch Faizábád a Kišim. Hlavným mestom provincie je mesto Faizábád. Badachšán leží medzi vrchom Hindúkuš a riekou Amudarja. Na severe  susedí s Tadžikistanom, na východe s Čínou a na juhovýchode s Pakistanom. Používa sa tam a základným jazykom je daríjčina.

## Iné projekty

Kategória:Provincie v Afganistane
Bádgís

**Bádgís** (iný prepis: Bádghís) je jedna z provincií v Afganistane. Leží na severozápade krajiny, medzi riekami Murgab a Harirud. Má rozlohu 20 591 km² a 301 000 obyvateľov. Hlavné mesto provincie je Kala-i-naw (Qala-i-Naw). 

Jej arabský názov بادغیس *Bádchiz* znamená - "kde vetry nastávaju" alebo "domov vetrov". Provincia má zmiešané obyvateľstvo tvoria ju Turkménci, Uzbeci, Tadžici, Paštúni a Ajmáci. 

## Iné projekty

Kategória:Provincie v Afganistane
Separatizmus

**Separatizmus** vyjadruje odlúčenie menšej časti od celku, alebo uznanie autonómnych práv národnostnej menšiny v štáte.

## Príklady separatizmu
V 19. storočí sa Slovenský národ v Uhorsku, pokúšal získať národné práva: vlastný jazyk, vlastnú vlajku... Keď im boli tieto práva odoprené uhorským snemom, dohodli sa slovenskí a českí významní predstavitelia oboch národov, na vytvorení spoločného štátu. Slovenský národ sa tak vlastne chcel "odtrhnúť" od Uhorska a vytvoriť vlastný štát s Českom, ide o oddelenie menšej časti celku (v tomto prípade o odtrhnutie menšinového národa) od väčšieho celku (v tomto prípade národa).

Kategória:Sociológia
Kategória:Psychológia
Kategória:Filozofické hnutia a smery
Baglán

**Baglán** (iný prepis *Baghlán*) je jedna z provincií v Afganistane. Leží na severe krajiny. Má rozlohu 21 118 km² a 898 375 obyvateľov (2007). Hlavné mesto provincie je Pole Chomrí (Puli Chumrí). Zakladateľmi provincie Baglán boli Kušania, ktorí ju nazývali *Bagolango*.

## Iné projekty

Kategória:Provincie v Afganistane
Bezpečná zohrávka

**Bezpečná zohrávka** je taký spôsob zohrávky hlavného hráča, kedy hrá tak, aby aj pri najnepriaznivejšom, aj keď nepravdepodobnom rozdelení kariet súperov záväzok splnil, aj za tú cenu, že nezíska nadzdvihy. Inými slovami, hlavný hráč volí taký spôsob zohrávky, ktorým vedome ignoruje šancu na získanie maximálneho skóre, keďže sa sústreďuje na to, aby neriskoval minimálne skóre.

Bezpečná zohrávka sa volí hlavne v súťaží družstiev a v párových turnajoch, hodnotených na impy. V turnaji hodnotenom na topy, hlavný hráč často zvolí riskantnú líniu zohrávky, pretože iba splnenie záväzku bez nadzdvihov by mohlo priniesť výsledok blízky nule.

## Príklad

Zohrávame 6 BT.

Pokiaľ sa trefy nedelia 4-0 (čo je v cca. 10% prípadov) bez problémov získame 13 zdvihov (v prvej hre 1020 bodov, v druhej 1470 bodov). Ak zahráme tref a pridáme figúru a zrazu sa ukáže, že západ nemá trefy, záväzok nesplníme (v prvej hre -50 bodov, v druhej hre -100 bodov). Preto je pri tímovom hodnotení správne prepustiť prvé kolo trefov (miesto figúry zahrať malý tref). Takto zabezpečíme splnenie 6BT bez nadzdvihu (v prvej hre 990 bodov, v druhej hre 1440 bodov). Čiže, ak by sme nehrali bezpečne a trefy by boli pre nás priaznivo rozdelené, získame o 30 bodov viac, ale ak by boli delené nepriaznivo, získame podľa stavu hier o 1040 alebo o 1540 menej. V zápase dužstiev v impovom vyjadrení +1 Imp proti -17 Imp v druhej hre. V tomto prípade by hlavný hráč mal zvoliť bezpečnú zohrávku aj v topskórovom turnaji, keďže možno predpokladať, že mnohé páry slem nevydražia, alebo vydražia trefový, ktorý je hodnotený o čosi menej, takže pokus o nadzvih by z nadpriemerného výsledku mohol vyrobiť nulu.

Kategória:Bridž
Cerros de Tocorpuri

**Cerros de Tocorpuri** je v súčasnosti neaktívny vulkanický komplex, nachádzajúci sa v Čile, blízko hraníc s Bolíviou (hraničná čiara sa vinie okolo východného okraja vrcholového, 1,4&nbsp;km širokého krátera). Komplex je tvorený stratovulkánom *Cerro de Tocorpuri* a mlado vyzerajúcim ryolitovým lávovým dómom *Cerro la Torta*, nachádzajúcom sa na západnom úpätí stratovulkánu.

## Externé odkazy
* www.volcano.si.edu  - stratovulkán Cerros de Tocorpuri na Global Volcanism Program 

Kategória:Sopky Čile
Kategória:Sopky Bolívie
Kategória:Stratovulkány
Zoznam vodných tokov v povodí Tople

**Zoznam vodných tokov v povodí Tople** obsahuje abecedný zoznam všetkých pomenovaných vodných tokov v rámci povodia Tople.

Kategória:Povodie Tople
Topľa
Heckler & Koch MP7

**Heckler & Koch MP7**  je PDW nemeckej výroby vyrábaná firmou Heckler & Koch.
                                                          
Prvý prototyp vznikol v roku 1999 ako odpoveď na belgický FN P90. Masovo sa začal vyrábať v roku 2001. Ako prvý ho začala používať nemecká armáda Bundeswehr a špeciálna jednotka KSK (skratka  Kommando Spezialkräfte ). Neskôr ho začala používať aj britská a malajzijská polícia, kórejské špeciálne tímy a írska polícia ako náhradu za samopal Uzi. 

MP7 je PDW, čiže je malý a ľahký. Používa taký istý mechanizmus ako útočná puška G36. Je vyrobený z polymérových častí. Používa špecifickú muníciu 4.6 mm, ktorá dokáže prejsť cez kevlar. Predchádzajúce zbrane od Heckler & Koch, napr. samopal MP5 alebo pištoľ USP nedokázali kevlar preraziť. MP7 je možné rôzne modifikovať, pretože na vrchu a na boku hlavne má nadstavec Picattiny rail, na ktorý sa dajú pripevniť rôzne baterky, optiky, laserové zameriavače a pod. Na hlaveň sa ešte dá nasadiť tlmič. V roku 2009 ho zaviedli do výbavy aj Ozbrojené sily Slovenskej republiky.

## Iné projekty

Kategória:Zbrane Heckler & Koch
Kategória:Samopaly
Putana

**Putana** (alebo **Jorgenca**, alebo **Machuca**) je v súčasnosti neaktívny stratovulkán, nachádzajúci sa v Čile, blízko hraníc s Bolíviou. Sopka je súčasťou väčšieho vulkanického komplexu, tiahnúceho sa približne v smere sever-juh. Posledná erupcia bola datovaná na rok 1810&nbsp;±&nbsp;10 rokov, no niektorí vedci túto erupciu spochybňujú.

Vrchné vrstvy sopky sú tvorené prevažne lávovými prúdmi a lávovými dómami prevažne dacitového zloženia, nesú znaky ľadovcového opracovania, pochádzajúceho zo štvrtohorného zaľadnenia. Najmladšie produkty sú viac bázické - andezity až bazalty.

## Referencie


## Iné projekty

## Externé odkazy
* www.volcano.si.edu  - stratovulkán Putana na Global Volcanism Program 

Kategória:Sopky Čile
Kategória:Sopky Bolívie
Kategória:Stratovulkány
Medvedí potok

**Medvedí potok** môže byť:
 
* prítok Dršne v povodí Nitry, pozri Medvedí potok (prítok Dršne)
* prítok Flochovca v povodí Turca, pozri Medvedí potok (prítok Flochovca)
* prítok Ipoltice v povodí Váhu, pozri Medvedí potok (prítok Ipoltice)
* prítok Jelešne v povodí Oravy, pozri Medvedí potok (prítok Jelešne)
* prítok Lomnice v povodí Tople, pozri Medvedí potok (prítok Lomnice)
* prítok Slatvinca v povodí Tople, pozri Medvedí potok (prítok Slatvinca)
* prítok Suchého potoka v povodí Cirochy, pozri Medvedí potok (prítok Suchého potoka)
OpenBSD

**OpenBSD** je open source operačný systém vychádzajúci zo systému NetBSD. Pri jeho vývoji sa kladie dôraz na bezpečnosť.

Z tohto projektu pochádza aj OpenSSH, ktorý sa stal štandardným SSH serverom/klientom množstva unixových systémov.

Šéfom vývojárov OpenBSD je Theo de Raadt, ktorý bol aj spoluzakladateľom NetBSD. NetBSD a FreeBSD (iba o niečo skôr než OpenBSD) vznikli v roku 1993 a OpenBSD až v roku 1995, keď sa po osobných sporoch pri názoroch na vývoj rozhodol Theo, určite aj pre svoju prudkú povahu, odísť. Založil tak projekt OpenBSD, ktorého vývoj naďalej pokračuje a ktorý sa v súčasnosti považuje za jeden z najlepších bezpečnostných riešení pre internet. Theo sídli v Kanade a tak mnohé šifrovacie prvky OpenBSD nespadajú pod embargo, ktoré USA uvalilo na vývoz kryptografického softvéru. 
V minulosti bol projekt vyvíjaný pod čiastočným sponzoringom organizácie DARPA. Dnes projekt podporujú dobrovoľní darcovia.

OpenBSD si užívateľ nainštaluje na počítač rovnako ako iný Open Source systém, hoci inštalácia prebieha v textovom móde a je oveľa zložitejšia ako inštalácia Linuxu, v niektorých vlastnostiach sa podobá na inštaláciu operačného systému FreeBSD. Hoci OpenBSD má naozaj bezpečnostné kvality, pre mnohých bude ako systém v domácnosti nedostatočný, lebo má slabšiu podporu hardvéru, no dá sa použiť aj ako desktopový operačný systém, či systém na notebooky. Podpora však závisí od vývoja a nie od slabosti systému, preto treba vidieť v systéme budúcnosť. Používajú ho aj na odchytávanie hackerov a medzi užívateľov patria aj vlády, univerzity; z pomedzi komerčných užívateľov napríklad Adobe Systems, ale aj mnohí svetoví poskytovatelia internetu ako BS Web Services, Phoenix Communications atď. Používateľom, ktorí sú zvyknutí na grafické prostredie sa tento systém môže javiť ako ťažší, než napríklad linuxové operačné systémy.

## Galéria

Openbsd38defaultwm.png|OpenBSD 3.8
OpenBSD 5.3.JPG|OpenBSD 5.3 bez grafického prostredia po prihlásení
OpenBSD hackers at c2k++ at MIT.jpg|OpenBSD developeri na c2k1 hackathon v MIT


## Externé odkazy
* Oficiálna stránka projektu 
* OpenBSD denník 
* OpenBSD router na Slovensku 
* Viac o BSD a OpenBSD


Kategória:Operačné systémy
Monofág

**Monofág** je živočích, ktorý sa zvyčajne živí iba jedným druhom potravy (obyčajne rastlinou). Napr. pri motýľoch sa označuje ako monofág druh *[[jasoň červenooký]]* (*[[Parnassius apollo]]* L.), ktorého húsenica sa živí rastlinami z rodu Sedum – rozchodníky. Pri tomto druhu to však neplatí celkom, lebo húsenica jasoňa je skôr oligofágom. Monofág je i motýľ žltáčik čučoriedkový (*[[Colias palaeno]]* L.), ktorého húsenica sa živí iba druhom borievky – Vaccinium uliginosum, alebo dobre známa priadka morušová (*[[Bombyx mori]]* L., 1758), ktorej húsenice sa živia iba morušou.

Kategória:Živočíchy
Oligofág

**Oligofág** je živočích, ktorý sa živí iba obmedzeným počtom druhov potravy, napr. iba niekoľkými druhmi rastlín z jedného rodu, alebo iba niekoľkých málo rodov.

Kategória:Živočíchy
Mekónium

**Mekónium** (= smolka, alebo i "plodová voda") je tekutina obsahujúca splodiny, ktoré vznikli látkovou výmenou u vyvíjajúceho sa hmyzu, napr. motýľa. Čerstvo vyliahnutý motýľ odstraňuje tiež ďalšie zložky mekónia z tela v podobe rôzne sfarbenej tekutiny (hnedej, béžovej, červenkastej a pod.).

Kategória:Hmyz
Imágo

**Imágo** je pohlavne dospelý jedinec hmyzu (dospelec). Dospelý jedinec už nedorastá, zostáva po celý svoj život taký, aký sa vyliahol z kukly (pri hmyze s premenou dokonalou), alebo aký vznikol pri svojom poslednom zvlečení (pri hmyze s premenou nedokonalou). Niektoré imága neprijímajú počas svojho života už potravu, napr. niektoré motýle, alebo podenky (Ephemeroptera). Iné imága žijú rádove mesiace (babôčky) a ich príjem potravy je počas ich života značný.

## Referencie

Kategória:Fyziológia hmyzu
Dealpín

**Dealpín** je odborné označenie pre vysokohorský druh živočícha (napr. jasoň červenooký).

Kategória:Živočíchy
Kukla (zoológia)

[náhľad|Kukla [Babôčka pŕhľavová|babôčky pŕhľavovej]]
**Kukla** (lat. ***pupa***) je vývojové štádium holometabolistického hmyzu, keď sa larva premieňa na imágo. Je to pokojové štádium hmyzu s dokonalou premenou. Kukla vzniká po poslednom zvlečení dospelej larvy (napr. húsenice). Spočiatku je kukla mäkká, zvyčajne bledozelenej alebo žltkastej farby. Neskôr, po niekoľkých hodinách, jej chitínová stena spevnie, stane sa tvrdšou a zvyčajne sa sfarbí do hneda alebo do iného odtieňa hnedej alebo červenohnedej farby. Kukla sa skladá s prednej časti, ktorá je tuhá a sú tu zreteľne viditeľné pošvy budúcich krídel, ako aj miesto, kde je hlava, tykadlá, ciciak a pod. V oblasti bruška je kukla zvyčajne článkovaná a pri podráždení dochádza k pohybu v tejto článkovanej časti kukly. Kukly majú aj druhovo špecifický vzhľad a odborník dokáže podľa ich vzhľadu vo väčšine prípadov určiť aj druh hmyzu, ktorý sa z kukly vyliahne.

## Referencie

## Iné projekty

Kategória:Fyziológia hmyzu
Zámotok

náhľad|Zámotok priadky morušovej
**Zámotok** alebo **kokón** je útvar, ktorý vytvárajú niektoré dospelé a zrelé larvy hmyzu pred zakuklením (napr. húsenice). Zámotok pozostáva zvyčajne z vlákna, ktoré vytvorí húsenica zo žliaz, ktoré sú za týmto účelom u nej vytvorené. Zámotok má ochranný a čiastočne i fixačný efekt pre kuklu, ktorá sa nachádza v zámotku. Mnohé zámotky sú druhovo špecifické – teda také, že podľa ich vzhľadu vie skúsený odborník určiť o aký druh hmyzu ide. Veľká časť hmyzu zabuduje do zámotku ešte i iné rôzne materiály z prírody, ako napr. vetvičky, kôru stromov, kúsky hliny a iné materiály (zvyčajne pôvodom z neživej prírody). U niektorých druhov motýľov sa ich zámotok využíva ako surovina na výrobu pravého hodvábu (známa priadka morušová a niektoré motýle z čeľade okáňovitých).

## Iné projekty

Kategória:Hmyz
Licancabur

**Licancabur** je v súčasnosti neaktívny stratovulkán nachádzajúcisa na hraniciach Čile a Bolívie. Sopka má typickú kužeľovú stratovulkanickú stavbu so sklonom 30&nbsp;°. Vrchol Licancaburu je tvorený kráterom s priemerom 400&nbsp;m, v súčasnosti zaliaty vodou, čím vytvára na vrchole jazierko. Voda jazierka má približne 6&nbsp;°C (napriek tomu že teploty v okolí poklesnú niekedy až na −30&nbsp;°C), čo umožňuje rast vodnej fauny vo výške približne 6&nbsp;000&nbsp;m.

O vulkanickej aktivite ne sú doložené žiadne historické záznamy, no najmladšie vyvreniny sú pravdepodobne holocénneho veku. Posledné fázy sopečnej činnosti zanechali po sebe mlado vyzerajúce bloky andezitovej lávy na severozápadnom úbočí. Staršie lávové prúdy sú pokryté vrstvou napadaných pyroklastík.

## Iné projekty
.

## Externé odkazy
* www.volcano.si.edu - stratovulkán Licancabur na Global Volcanism Program 

Kategória:Sopky Čile
Kategória:Sopky Bolívie
Kategória:Stratovulkány
Kopulácia (párenie)

**Kopulácia** (iné názvy: **kohabitácia**, **párenie**; u niektorých zvierat: **honenie**, **honcovanie**) je pohlavné spojenie dvoch jedincov na účel prenosu samčích zárodočných buniek (spermií) do tela samičieho alebo obojpohlavného partnera. U človeka sa označuje ako súlož alebo koitus. V širšom zmysle je kopulácia aj akt pohlavného spojenia dvoch jedincov (len) pod vplyvom sexuálneho pudu napr. u šimpanzov. 
Spravidla predchádza oplodneniu.

Kategória:Biológia
Sphragis

**Sphragis** je zvláštny útvar, ktorý vytvára pri kopulácii samček na konci bruška u samice. Vytvára sa zrejme ako produkt samčích prídavných pohlavných žliaz a ešte počas párenia dochádza k jeho vytvrdnutiu. Ako základ, z ktorého je vytvorený sa udáva chitín. Býva druhovo špecifický a slúži ako zábrana samičky ku kopulácii s druhým samčekom. Vyskytuje sa pri viacerých čeľadiach motýľov, ale významný je hlavne pri triboch: Parnassini a Zerynthini. Je to isté znamenie oplodnenia samičky a z nášho ľudského hľadiska je to akýsi "pás cudnosti".

Kategória:Motýle
Kategória:Hmyz
Instar

**Instar** alebo **vzrastový stupeň** je etapa larválneho vývojového štádia hmyzu ohraničená spravidla dvomi zvlečeniami kutikuly (= pokožky húsenice). Väčšina druhov húseníc má počas svojho vývoja 4 až 5 instarov.

Kategória:Hmyz
Húsenica

thumb|húsenica

[thumb|detail húsenice [Achateule]]

**Húsenica** alebo **[[larva]] motýľa** je nedospelé vývojové štádium motýľov, ktoré nemá vonkajšie znaky imága. Posledný instar húsenice sa premieňa u motýľa po poslednom zvlečení kutikuly na kuklu.

## Vzhľad húsenice
Telo húsenice je podlhovastého, valcovitého tvaru. Na svojom povrchu je pokryté pokožkou, ktorá je zvyčajne mäkká. Skladá sa z hlavy (caput) a zo štrnástich článkov, ktoré majú zvyčajne rôzny tvar. Prvé tri články sú pomerne malé a označujeme ich ako hrudné články. Ďalšie články, ktorých je zvyčajne 11, označujeme ako brušné články. Hlava húsenice je tvrdá, zvyčajne guľovitého tvaru. Sú na nej umiestnené jednoduché oči, ústne ústroje a malé tykadlá. Vzhľadom na jednoduché oči je zrak húseníc slabý. Ústne ústroje sú hryzavé a pomerne mohutne vyvinuté, lebo majú pre húsenicu obrovský význam. Ústne ústrojenstvo húsenice sa skladá z hornej pery, pod ktorou sú dve silné, rohovité hryzadlá, ktoré majú zvyčajne pilovitý tvar. Pohybujú sa oproti sebe, ako čeľuste klieští. Pod hryzadlami sa nachádza dolná pera, ktorá býva zvyčajne zrastená s dolnými čeľusťami. Na konci dolnej pery vyúsťujú žľazy, ktoré vytvárajú vlákno, ktoré húsenica potrebuje pri svojom pohybe a presúvaní sa pri hľadaní potravy, ale hlavne v období, kedy sa zakukľuje. Húsenica vytvára z tohto vlákna rôzne pevný zámotok, ktorá máva rôzny tvar. Niekedy je to iba niekoľko vláken, ktoré vytvárajú minimálnu fixáciu kukly, inokedy je to pevný viacvrstvový zámotok (kokón), kde môže byť toto vlákno dlhé až niekoľko kilometrov (pozri napr. *[[priadka morušová]]* (*Bombyx mori*), alebo niektoré *okáne* z čeľade *[[Ataciidae]]*, *[[Saturnidae]]*). 

Jednotlivé články tela sú u väčšiny húseníc mäkkej konzistencie. Na celom tele typickej húsenice sa nachádza celkove 16 končatín (= 8 párov). U piadiviek (čeľaď *[[Geometriidae]]*) je iba 10 nôh (= 5 párov). Na troch hrudných článkoch sa nachádza celkove 6 nôh, ktoré majú článkovaný charakter a sú zakončené pazúrikmi. Na brušných článkoch sa nachádzajú 4 páry panôžok, ktoré nie sú článkované a majú charakter prísaviek. Zvyčajne na trinástom telovom článku býva posledný pár nôh, ktoré slúžia na posúvanie húsenice, preto ich označujeme aj ako "posuvky".

Podobne ako i motýle aj húsenice bývajú často veľmi pestro sfarbené. Farbivo (pigment) sa zvyčajne nachádza v pokožke húsenice, ale môže sa nachádzať i pod ňou. Okrem sfarbenia bývajú na tele väčšiny druhov húseníc prítomné rôzne výrastky, výčnelky, chĺpky, bradavičky a pod., ktoré im dodávajú ich typický a niekedy i značne bizarný tvar a vzhľad. Napr. húsenice väčšiny druhov lišajov majú na predposlednom článku zvrchu prítomný rohovitý výrastok, ktorý má rôzny tvar. Vidlochvostovité motýle majú za hlavou zvláštny útvar, tzv. osmeterium, ktoré vylučuje pach a slúži ako ochrana húseniciam, na odstrašenie prípadného nepriateľa.

## Iné projekty

Kategória:Motýle
Kategória:Larvy
Kategória:Fyziológia hmyzu
Osmeterium

**Osmeterium** – týmto pojmom označujeme mäsitý vidlicovitý útvar – pachovú žľazu niektorých húseníc z čeľade vidlochvostovitých (*[[Papilionidae]]* Latreille, 1802). Húsenica ju má umiestnenú za hlavou a vysúva ju v prípade ohrozenia a vonkajšieho podráždenia. Vylučuje páchnucu látku a slúži zrejme ako obrana inak bezmocnej húsenice. Osmeterium má u niektorých druhov húseníc zvláštne, až bizarné tvary.

Kategória:Vidlochvostovité
Heliofilný

**Heliofilný** je pojem na označenie živočícha, alebo rastliny, ktoré vyhľadávajú miesta ožiarené slnečnými lúčmi. Pojem je odvodený od gréckeho boha slnka, ktorý sa volal Helios a od slova milovať - fileo. Doslovný preklad pojmu je "slnko milujúci".

Kategória:Živočíchy
Giovanni Pacini

**Giovanni Pacini** (* 11. február 1796, Catania, Taliansko - † 6. december 1867, Pescia) bol taliansky, prevažne operný hudobný skladateľ.

## Životopis
Narodil sa v Catanii ako syn operného speváka Luigiho Paciniho, ktorý neskôr často účinkoval v synových operách. Rodina pochádzala z Toskánska. Študoval na konzervatóriu v Bologni spev (L. Marchesi) a kontrapunkt a v rokoch 1809 až 1812 v Benátkach skladbu u B. Furlaneta.

Prvý veľký úspech sa dostavil v rokoch 1817 až 1818 operami *Adelaide e Comingio* a *Il barone di Dolsheim*. Odišiel do Ríma a úzko spolupracoval s Gioacchino Rossinim. Je dokázateľné, že skomponoval tri scény do Rossiniho opery *Matilde di Shabran*. Presťahoval sa do Luccy a nasledovalo prvé veľké tvorivé obdobie. Jeho opery *Alessandro nell’Indie*, *Amazilia* a *L’ultimo giorno di Pompei* sa hrali s veľkým úspechom v Neapole. V Miláne sa mu dostalo uznania za operu *Gli arabi nelle Gallie* (1827). Predstavenia jeho opier vo Viedni a v Paríži prijalo obecenstvo chladne a po neúspechu opery *Carlo di Borgogna* vyvrcholila Paciniho tvorivá kríza.
  
Vrátil sa do Viareggia a istý čas sa venoval iba pedagogickej činnosti na *Liceo musicale*, ktoré sám založil. V roku 1837 sa stal maestro di cappella v Lucce a riaditeľom nového hudobného inštitútu *Istituto musicale*.

K opernej tvorbe sa vrátil až v roku 1840 a to s obrovským úspechom. Vtedy vznikli jeho najslávnejšie opery *Saffo* a *Medea*. Pokračoval v pedagogickej práci v Lucce a vo Florencii. V roku 1855 sa usadil v Pescii, kde strávil zvyšok života. Posledný veľký úspech sa dostavil s operou *Il saltimbanco* v roku 1855. Potom sa venoval viac muzikovedným štúdiám a kompozícii inštrumentálnej a chrámovej hudby.

Zomrel v Pescii 6. decembra 1867. Posmrtne vyšli jeho *Pamäti*, ktoré sú dôležitým dokumentom k štúdiu myšlienkových prúdov hudobného Talianska v tom čase.

## Dielo
Podľa súčasných hudobných vedcov Pacini počas svojho života skomponoval 74 opier, čo je menej než sa predtým odhadovalo, pretože celý rad titulov mal len alternatívne názvy týchto opier. Prvých cca 25 opier, je napísaných v Rossiniho štýle, čo nie je prekvapujúce, keďže Rossini žil v tom čase ešte v Taliansku a určoval vkus obecenstva. Keď Rossini odišiel, začali okolo roku 1824 formovať taliansku operu Pacini a jeho súčasníci: (Meyerbeer, Vaccai, Carafa, Coccia, Bellini, Donizetti a Mercadante))

Táto skupina skladateľov vytvárala nový štýl opery bel canto. Speváci, najmä mužské hlasy, mali menej koloratúr, inštrumentácia sa stala mohutnejšou a pribudol lyrický pátos. Romantické party sa prideľovali tenorom (na rozdiel od sopránov v Rossiniho ére), úlohy podliakov boli vyhradené pre basy a barytóny a veľký dôraz sa kládol na dramatickú zložku predstavení.

## Opery

## Iné projekty

## Externé odkazy
* Stránka venovaná skladateľovi 

Kategória:Talianski hudobní skladatelia
Kategória:Osobnosti z Catanie
Igor Dula (bridž)

**Igor Dula** je slovenský bridžista z Bratislavy.

## Umiestenia
* Víťaz Veľkej ceny Vysoké Tatry, páry: 2001
* 2. miesto Slovenská bridžová liga: 2006
* 2. miesto Veľká cena Vysoké Tatry, páry: 2005

Kategória:Slovenskí hráči bridžu
Admirál Hipper

**Admirál Hipper** môže byť:

* nemecký admirál z I. svetovej vojny (1863 – 1932), pozri Franz von Hipper
* nemecký ťažký krížnik triedy Admirál Hipper, pozri Admirál Hipper (ťažký krížnik)
* nemecká trieda ťažkých krížnikov, pozri trieda Admirál Hipper
Tomáš Ivan

**Tomáš Ivan** (* 10. marec 1935, Nižná Myšľa – † 11. september 2014, Bratislava) bol slovenský baletný tanečník.

## Životopis
Narodil sa ako najmladšie dieťa a zároveň jediný syn Alžbete Althovej. Jeho sestry boli už dospelé a niektoré mali už založené rodiny, takže viac menej vyrastal sám so svojou matkou.

Už ako 15- ročný nastúpil ako elév k profesorovi  Rudolfovi Macharovskému do Štátneho divadla v Košiciah. Uchvátilo ho umenie hlavne baletné, nepoznal nič iné len tréningy, baletnú sálu a vytrvalo na sebe pracoval. Jeho talent si rýchlo všimol aj vtedajší riaditeľ a zakladateľ Štátneho divadla V Košiciach p. Borodáč. Jeho veľkým vzorom bol p. Miroslav Kúra, vtedajší sólista baletu. 

Od roku 1951 bol členom košického Štátneho divadla, kde stvárnil hromadu sólových postáv na doskách, ktoré znamenajú svet. V rokoch 1953 až 1960 bol sólistom košického Štátneho divadla. V rokoch 1960 až 1967 pôsobil ako sólista v Slovenskom národnom divadle v Bratislave. V rokoch 1967 až 1972 v divadle National theater v Mennheime ( Nemecko ).

Stvárnil množstvo postáv, za ktoré bol odmenený cenou divadelné Žatvy a inými cenami. Jeho umenie je taktiež zachytené v rôznych talentových encyklopédiách. Kritiky na jeho umenie boli vždy veľmi výnimočné až jedinečné. Nikdy nebol povýšenecký, miloval život. Bol veľký bohém a vždy sa obkolesoval ľuďmi, pretože mal rád spoločnosť. Baletné umenie reprezentoval aj v zahraničí a vystupoval na rôznych divadelných scénach po celej Európe, kde žal úspechy no aj napriek tomu bol nenáročný a veľmi skromný. 

## Postavy

K úspešným postavám v Štátnom divadle Košice patrili:
* Václav (Bachčisarajská fontána, 1953)
* Jano (Hlúpy Jano, 1954),
* Mao-Li-Čen (Červený mak, 1954)
* Romeo (Romeo a Júlia, 1955)
* Jožko (Šatôčka, 1955)
* Radúz (Radúz a Mahuliena, 1956)
* Geňa (Karpatská rapsódia, 1958)
* Lukáš (Trojrohý klobúk, 1959)
* Otrok (Šeherezáda, 1959)
* Rytier Ján (Rytierska balada, 1960)

v Slovenskom národnom divadle v Bratislave:
* Lanny Swartz (Púť v búrke, 1961)
* Dafnis (Dafnis a Chloe, 1961)
* Truffaldino (Sluha dvoch pánov, 1962)
* Básnik (Straussiáda, 1962)
* Paganini (Paganini, 1962)
* Paolo (Francesca da Rimini, 1963)
* Harlekýn (Karneval, 1963)
* Pan (Valpurgina noc, 1963)
* Ferhád (Legenda o láske, 1963)
* Princ (Labutie jazero, 1964)
* Bojovník Lolli (Skýtska suita, 1964)
* Carmelo (Čarodejná láska, 1967)

Kategória:Osobnosti z Nižnej Myšle
Kategória:Slovenskí baletní tanečníci
Bruško

**Bruško** môže byť:
*malé brucho
*v anatómii: okrúhla spodná časť konca prsta, pozri bruško (prst)
*
*pri chytadlovcoch, polochordátoch a ostnatokožcoch: starší slovenský názov metasomy (novší slovenský názov: trup), pozri metasoma alebo trup (časť tela)
*pri článkonožcoch: zadoček, pozri zadoček (článkonožce)
* priezvisko, pozri Bruško (priezvisko), napr.:
** Tomáš Bruško (* 1983), slovenský futbalista

## Zdroje
Edward Wotton

**Edward Wotton** (známy aj ako **Eduard Wotton**; * 1492, Oxford† 5. október 1555, Londýn) bol jeden z najstarších, veľmi známych a významných anglických zoológov a entomológov. Lekár a svetoznámy entomológ klasického obdobia v Anglicku. Pokladá sa za priekopníka anglickej, ale i svetovej entomológie.

Dr. Edward Wotton sa narodil roku 1492 v Oxforde. Spočiatku navštevoval základnú školu v Oxforde, po skončení ktorej neskôr pokračoval v štúdiu na univerzite v Oxforde a v Padove, kde ukončil štúdium medicíny a farmácie. Neskôr pôsobí prakticky po celý svoj život ako lekár v Londýne.

Entomológii i zoológii sa venoval od mladosti. Zaoberal sa hlavne motýľmi, ale i inými skupinami hmyzu a živočíchov. V mnohých svojich názoroch je zástancom Aristotelových myšlienok a odmieta rôzne fantastické a legendárne tvrdenia a vracia sa čiastočne k pozorovaniu prírody.

Svoje faunistické údaje zhrnul v svojich prácach: *„De differentiis animalium Libri decem“*, ktorá vyšla v roku 1552 v Paríži, ale i v iných prácach, ako napr. v svetoznámej práci, ktorá však vyšla až po jeho smrti a je súborným dielom štyroch významných autorov tej doby. Táto práca vyšla v roku 1634 pod názvom *[[Insectorum sive Minimorum Animalium Theatrum]]*. Spolupracovali na nej i ďalší svetoznámi prírodovedci a entomológovia, ako napr. Conrad Gesner, Thomas Penny a Thomas Moffet.

Edward Wotton zomrel 5. októbra 1555 v Londýne.

## Zdroje informácií o autorovi
*Eiselt, J. N.: 1836, Geschichte, Systematik und Literatur der Insectenkunde, von den ältesten Zeiten bis auf die Gegenwart. Als Handbuch für den Jünger und als Repertorium für den Meisten der Entomologie bearbeitet. Leipzig, C. H. F. Hartmann: VIII + 255 pp: 15 – 16.
*Locy, W. A.: 1925, Story of Biol.: 284 – 285.
*Gaedike, R. & Groll, E. K. eds. 2001, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Wotton Eduard“: (internet). 
*Groll, E. K. [ed.]: 2006, Entomologen der Welt (Biografien, Sammlungsverbleib). Datenbank, DEI Eberswalde im ZALF e. V.: „Wotton Eduard“: (internet).

## Externé odkazy
*Theatre of Insects 
*Online version of Insectorvm Sive Minimorum Animalivm Theatrvm from GDZ

Kategória:Britskí entomológovia
Kategória:Lepidopterológovia
Kategória:Osobnosti z Oxfordu
Kategória:Narodenia v 1492
Kategória:Úmrtia v 1555
Kategória:Absolventi Padovskej univerzity
Emil Škoda

**Emil von Škoda** (* 19. november 1839, Plzeň – † 8. august 1900, Selzthal) bol český inžinier a továrnik.

Študoval inžinierstvo v Prahe, Karlsruhe a Stuttgarte a neskôr sa stal vedúcim inžinierom v malej továrni v Plzni. O tri roky neskôr, v roku 1869, továreň kúpil a začal expandovať. V roku 1886 nechal k jeho fabrike vybudovať železničnú trať. V roku 1890 zmenil výrobný program na výrobu zbraní, hlavne pre rakúsko-uhorskú armádu. Jeho zariadenia sa rozrastali ďalších niekoľko dekád a v roku 1899 ich zapísal do obchodného registra ako *Závody Škoda* (dnes: Škoda Holding), ktoré sa stali známe svojou výrobou zbraní v oboch svetových vojnách. V súčasnosti (2022) jeho meno nesie automobilka Škoda Auto a strojárenská firma Škoda Transportation.

## Referencie

## Iné projekty

Kategória:Osobnosti z Plzne
Kategória:Českí strojní inžinieri
Kategória:Českí podnikatelia
Bajo Nuevo

right|thumb|Bajo Nuevo

**Bajo Nuevo** alebo **Petrelove ostrovy** je malý neobývaný americký útes s niekoľkými malými ostrovmi obklopenými trávou, nachádzajúci sa v západnom Karibskom mori.

Kategória:Geografia USA
Včela (rod)

**Včela** (Apis) je rod z čeľade včelovité. 

Zahŕňa tieto druhy významných opeľovačov kvitnúcich rastlín:
* Apis laboriosa Frederick Smith, 1871 - Himaláje
* včela obrovská/včela zlatá (Apis dorsata) Fabricius, 1798 - India, juhovýchodná Ázia, Borneo, Srí Lanka
* včela medonosná (Apis mellifera) Linnaeus, 1758 - všade
* Apis koschevnikovi Buttel-Reepen, 1906 - Borneo
* Apis nigrocincta Frederick Smith, 1861 - Sulawesi, Mindanao
* Apis nuluensis Tingek, Koeniger and Koeniger 1996 - Malajzia, Borneo
* včela indická (Apis cerana) Fabricius, 1793) - India, Srí Lanka, juhovýchodná Ázia, Borneo, Japonsko
* včela kvetná (Apis florea) Fabricius, 1787) - juhovýchodná Ázia, Perzský záliv, Srí Lanka
* Apis andreniformis Frederick Smith, 1858 - juhovýchodná Ázia, Borneo

## Iné projekty

Kategória:Včelovité
Kategória:Opeľovači
Osa

**Osa** môže byť:
* v zoológii:
** slovenský názov rodov *Vespula*, *Dolichovespula*, v niektorých systémoch aj rodu *Polistes* a historicky aj slovenský názov časti rodov z podčeľade Eumeninae, pozri  Vespula, Dolichovespula a Polistes (alebo pozri pod sršňovité).
** slovenský názov rodu *Vespa* v jeho širšom, t.j. starom zmysle, pozri pod sršňovité (alebo pod sršeň (rod))
** zastarano alebo nepresne: osa obyčajná (*Vespula vulgaris*; pôvodný názov: *Vespa vulgaris*)
** neformálne: akýkoľvek príslušník podčeľadí Vespinae v užšom zmysle a Polistinae 
** príslušník taxónu či skupiny osy - pozri nižšie 
* v botanike: latinský názov rodu rastlín z čeľade marenovité (zahŕňa jediný druh: *Osa pulchra*), pozri Osa (rod rastlín).
* zastarano: Severná mucha (jedno zo súhvezdí)
* zastarano: os (ako časť podvozku, myslená hlavná čiara a pod.) 
* polostrov v Kostarike, pozri Osa (polostrov).
* meno viacerých sídiel v Rusku, napr.:
** mesto v Permskom kraji v Rusku, pozri Osa (Permský kraj).
* označenie NATO pre triedu sovietskych rýchlych raketových člnov, pozri OSA (vojenský čln).
* 9K33 Osa.
* M79 Osa.

**Osy** môže byť:
*množné číslo slova osa - pozri vyššie
*nadčeľaď Vespoidea, pozri osy (Vespoidea)
*čeľaď Vespidae, synonymum: sršňovité, pozri sršňovité
*zastarano: taxón Hymenoptera, synonymum: blanokrídlovce, pozri blanokrídlovce
*neformálne alebo zastarano: 
**súhrnné označenie pre všetky blanokrídlovce okrem mravcov (Formicidae v širšom zmysle [= Formicoidea]) a typických včiel (Apiformes), pozri pod blanokrídlovce
**súhrnné označenie pre všetky (dnešným spôsobom definované) žihadlovce (Aculeata) okrem mravcov (Formicidae v širšom zmysle [=Formicoidea]), typických včiel (Apiformes) a (najmä v minulosti) často aj okrem blyskaviek (Chrysidoidea), čiže súhrnné označenie pre historické taxóny Fossores, Diploptera (=Vespidae v najširšom zmysle) a prípadne aj dnešný taxón blyskavky (Chrysidoidea) , pozri pod žihadlovce

**OSA** môže byť:
* obštrukčné spánkové apnoe.
* skratka pre oceánsku športovú organizáciu, pozri Oceánska plavecká asociácia.
* skratka pre Rád svätého Augustína, .
* české ocenenie pre skladateľov, textárov a vydavateľov, pozri OSA (cena).

## Poznámky


## Zdroje
Serranilla

náhľad|Serranilla
**Serranilla** je ostrov v západnom Karibskom mori. Nachádza sa približne 350 km od pobrežia Nikaraguy a 280 km od Jamajky. 

Je spravovaný Kolumbiou v rámci departementu *San Andrés a Providencia*. Spoločne s blízkym *Bajo Nuevo* je Serranilla predmetom medzinárodného sporu ohľadne jeho vlastníctva medzi Kolumbiou, Hondurasom, Jamajkou a USA. USA si územie pasívne nárokujú na základe tzv. Zákona o guánových ostrovoch. Ďalším účastníkom sporu bola Nikaragua, ale v roku 2012 rozhodol Medzinárodný súdny dvor v spore medzi Nikaraguou a Kolumbiou v prospech Kolumbie.

V roku 1952 bola Serranilla miestom posledného spozorovania dnes už vyhynutého tuleňa karibského.

## Referencie


## Iné projekty

## Externé odkazy
* Wolfgang Schippkes Inselarchiv  
* Der Leuchtturm der Serranilla-Bank
* 

Kategória:Sporné územia
Kategória:Geografia Kolumbie
Kategória:Karibské ostrovy
Krásna Saskia

**Krásna Saskia** () je opereta, ktorú skomponoval Oskar Nedbal. Premiéra sa konala 16. novembra 1917 v Carl Theater vo Viedni. Libreto napísali Alfred Maria Willner a Heinz Reichert. Libreto nebolo veľmi kvalitné. Hudba má viedenský štýl s dominanciou valčíkových melódií. Opereta bola pomerne úspešná, ale pokračujúca I. svetová vojna zabránila jej presadeniu sa v zahraničných divadlách.

## Obsah

### I. dejstvo
Saskia bola modelom obrazu vdovy, ktorý namaľoval Adrian. Počas maľovania sa do neho Saskia zaľúbila, ale Adrian uprednostňuje skôr kariéru a slávu. Na bankete získa Saskia vďaka svojmu pôvabnému hlasu zmluvu vo variete ako speváčka.

### II. dejstvo
Saskia získava slávupod reklamným sloganom "slobodná vdova" (inšpirovanom Adrianovým obrazom) a ako mŕtveho manžela uvádza vymysleného Zamarelliho, pričom na jeho fotke, ktorú má pri sebe je Adrian. O Saskiu sa zaujíma knieža Polycarp, ale v tom prichádza Adrian, ktorý sa predstaví ako Saskiin "mŕtvy manžel". Rád by sa so Saskiou udobril, ale ona mu vráti niekdajšie odmietnutie.

### III. dejstvo
Saskia cíti, že Adriana ešte stále miluje takže nedokáže dlho Adrianovi odolávať a nakoniec sa spolu udobria.

Kategória:Hudobné kompozície Oskara Nedbala
Kategória:Operety
Howlandov ostrov

náhľad|Howlandov ostrov
náhľad|Rastlinstvo na ostrove Howland
**Howlandov ostrov** je neobývaný koralový ostrov nachádzajúci sa severne od rovníka v strednom Tichom oceáne, okolo 2575 km juhozápadne od Honolulu. Nachádza sa takmer na polceste medzi Havajskými ostrovmi a Austráliou. Má rozlohu 1,6 km2. Nachádza sa v časovom pásme UTC-12. Geografické súradnice: 0°48' severnej šírky a 176°38' západnej dĺžky.

Ostrov bol objavený v roku 1802 a pomenovaný *Worth Island*. V septembri 1842 bol premenovaný na Howlandov ostrov. Vo februári 1857 bol anektovaný USA. V roku 1886 na neho vzniesla nárok Veľká Británia. V roku 1935 sa stal zámorským územím USA a bol kolonizovaný. Americkí civilisti boli evakuovaní v roku 1942 po japonských leteckých a námorných útokoch za 2. svetovej vojny. V septembri 1943 tu bola vybudovaná letecká základňa, od roku 1944 nepoužívaná. Roku 1974 bol prehlásený spolu s Bakerovým ostrovom za štátnu prírodnú rezerváciu. Vstup iba na zvláštne povolenie.

Je to nezačlenené teritórium Spojených štátov (*unincorporated territory*), spravované Službou pre rybné hospodárstvo a živú prírodu (*Fish and Wildlife Service*) amerického Ministerstva federálnej pôdy (*Department of the Interior*) ako súčasť systému ochrany živej prírody (*Baker and Howland Islands National Wildlife Refuge*). Howlandov ostrov sa radí aj medzi tzv. Menšie odľahlé ostrovy USA (*United States Minor Outlying Islands*).

## Referencie


## Iné projekty

Kategória:Ostrovy USA
Kategória:Phoenixské ostrovy
Jarvisov ostrov

thumb|Jarvisov ostrov
**Jarvisov ostrov** alebo staršie **Jarvis** (anglicky *Jarvis Island*) je neobývaný koralový ostrov s rozlohou  nachádzajúci sa v južnom Tichom oceáne, približne medzi Havajom a Cookovými ostrovmi. Nachádza sa asi 2 090 km od Havaja. Rozprestiera sa v časovom pásme UTC-11. Najvyšší bod sa týči do výšky 23 m. Geografické súradnice: 0° 22' severnej šírky a 160°03' západnej dĺžky.

[náhľad|Pobrežie ostrova Jarvis s [Maják|majákom v pozadí]]
Ide o nezačlenené zámorské územie (*uincorporated territory*) pod priamom správou Spojených štátov vo Washingtone. Patrí medzi tzv. Menšie odľahlé ostrovy USA (*United States Minor Outlying Islands*). Politicky je spravovaný Službou pre rybné hospodárstvo a živú prírodu (*Fish and Wildlife Service*) amerického Ministerstva federálnej pôdy (*Department of the Interior*) ako súčasť systému ochrany živej prírody (*Baker and Howland Islands National Wildlife Refuge*).

Ostrov bol objavený v auguste 1821. V roku 1857 na neho vzniesli nárok Spojené štáty a vo februári 1858 Jarvisov ostrov anektovali. V júni 1889 ho anektovalo Spojené kráľovstvo, až roku 1935 sa stal znovu územím USA. Osada Millersville na západnej strane ostrova bola od roku 1935 do 2. svetovej vojny využívaná ako meteorologická stanica. Počas Medzinárodného geofyzikálneho roku 1957/1958 bol Jarvisov ostrov osídlený vedcami, potom zostal opustený. Roku 1974 bol vyhlásený za štátnu prírodnú rezerváciu.

## Referencie

## Iné projekty

Kategória:Spojené štáty americké